### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 24. marts 2021 har vedtaget Magistratens foranstående indstilling af 22. marts 2021.

Ændringsforslaget fra Venstres byrådsgruppe fremsendes til Magistratsafdelingen for Børn og Unge med henblik på udarbejdelse af indstilling. Sagen bedes tilbagesendt byrådet via Magistraten.

Venstres og Dansk Folkepartis byrådsgrupper henholdt sig til ændringsforslaget fra Venstres byrådsgruppe.

**Beslutningsforslag fra S**

Baggrund:

Annette Schou konsekvenser ses og mærkes i alle dele af samfundet. Men børn og unge er blandt de grupper, hvor de – nødvendige – restriktioner kan have særligt hårde konsekvenser ift. både trivsel og læring. Imens nogle har succes med at omstille sig, sakker andre børn og unge desværre bagud. Det kommer også til udtryk i en rundspørge af Danmarks Radio, hvor 138 ledere fortæller, at sårbare børn deltager mindre i skoledagen pga. de omstændigheder coronapandemien bærer med sig. Også formanden for skolelederforeningen i [adresse], Louise Kjær, påpeger, at der i perioden med restriktioner har været udfordringer med at afkode mulig mistrivsel hos børnene, da den fysiske kontakt mellem lærer og elever har været reduceret. Konsekvenserne af coronapandemien mærkes også på antallet af sager som Aarhus Kommunes tvangsfjernelsesudvalg har behandlet – her har man modtaget særligt mange henvendelser i 2020 sammenlignet med 2019. Dog forventes antallet at være endnu højere, eftersom færre underretninger når frem til udvalget, da børnene ikke i samme grad færdes med deres nærmeste kontaktperson fra deres institutioner.

Det er en bekymrende udvikling, som vi i Socialdemokratiet ser med stor alvor på, og som vi gerne vil sætte ind overfor. I forvejen har Socialdemokratiet med glæde stemt for en corona-trivselspakke på 9 mio., der bl.a. skal afbøde mistrivsel og ensomhed hos børn og unge. Socialdemokratiet ønsker også i tiden efter coronavirus at forebygge de kort- og langtidsfølgevirkninger, som flere eksperter forventer at se i kølvandet på coronapandemien, og således hjælpe kommunens børn og unge, så deres trivsel højnes og tabt læring kan indhentes.

Forslag

Det foreslås:

1. At MBU igangsætter en vurdering af, hvad der er gået tabt mht. børn og unges trivsel og læring på baggrund af coronapandemiens konsekvenser. Dette med ekstraordinært fokus på sårbare børn, unge og ny udsathed.
2. At MBU undersøger og forbereder indsatser til at højne trivsel og læring, som kan iværksættes, når coronarestriktionerne lempes og hverdagen bliver mere ’normal’. Dette med ekstraordinært fokus på sårbare børn, unge og ny udsathed.

Ovenstående ad-punkter må gerne gennemføres med inddragelse af relevante magistratsafdelinger.

På vegne af Socialdemokratiet i [adresse]

Oscar Jørgensen, Politisk ordfører og næstformand børn og unge-udvalget (S)

Sanne Skov, forkvinde børn og unge-udvalget (S)

Sille Kjær, Formand for tvangsfjernelsesudvalget (S)

**Indstilling fra Magistratsafdelingen for Børn og Unge. Svar på forslag fra S om indsats mod tabt trivsel og læring**

Indstillingen indeholder forslag til indsatser, som skal styrke børn og unges læring og trivsel efter, at de har været underlagt coronarestriktioner i mere end et år.

### Resumé

Socialdemokratiet har fremsendt et beslutningsforslag om indsats mod tabt trivsel og læring hos børn og unge på baggrund af coronapandemien.

På baggrund af Socialdemokratiets beslutningsforslag og en møderække afholdt af Børn og Unge med centrale aktører på børne- og ungeområdet foreslås, at skoler, SFO og fritids- og ungdomsskoleområdet (FU) tildeles 10 mio. kr. til skoleåret 2021-2022. Midlerne foreslås dels brugt til indsatser, som skal styrke børn og unges læring og trivsel i skole og SFO, dels rekruttering og fastholdelse af med-lemmer i fritidsklubberne. Det foreslås endvidere, at der afsættes 6 mio. kr. til centralt initierede indsatser til blandt andet at understøtte mere bevægelse, trivsel, ikke-uddannelsesparate og børn med dansk som andetsprog. Indsatserne er prioriteret i et samarbejde mellem MSB, MKB og MBU.

Disse indsatser skal supplere en national aftale om håndtering af faglige udfordringer og indsatser for at styrke trivsel, hvor der til [adresse] forventes afsat ca. 8 mio. kr. til fagligt løft på skolerne, 2,6 mio. kr. til indsatser under PPR, 0,9 mio. kr. til trivselsindsatser i klubberne, 0,6 mio. kr. til elevrådene og 0,6 mio. kr. til fritids- og kulturtilbud.

### Indstilling

Det indstilles:

At 1) der afsættes 10 mio. kr. til skoler, SFO og FU til indsatser til fagligt løft og styrke trivslen i skoleåret 2021-2022, som finansieres i forbindelse med den samlede opgørelse af kommunens mer-/mindre udgifter med håndteringen af COVID-19.

At 2) kontingentet for fritidsklub for 4.-6. klasse reduceres fra 777 kr. til 550 kr. i august 2021.

At 3) der afsættes 6 mio. kr. til centralt initierede indsatser jf. afsnit 6, som finansieres via Børn og Unges opsparede midler.

At 4) at midlerne i den nationale aftale tilføres Børn og Unge med undtagelsen af midlerne til kultur-, fritids-, børne- og idrætsforeningerne mv., som tilføres Kultur og Borgerservice, som beskrevet i afsnit 7. De to magistratsafdelinger er ansvarlige for udmøntningen af midlerne.

### Sagens forløb

03-02-2021 [adresse]

Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 3. februar 2021 om magistratsbehandling af forslaget.

Sagen bedes tilbagesendt byrådet via Magistraten.

 10-03-2021 Børn og Unge
Beslutningsforslag besvaret med indstilling fra Magistratsafdelingen for Børn og Unge.
 17-03-2021 Borgmesterens Afdeling påtegning
Fremsendes til Magistraten. Det bemærkes, at indstillingen ikke er i overensstemmelse med [adresse] økonomiske styringsprincipper, da der ikke anvises konkret finansiering til en del af de indstillede merudgifter. På baggrund af den helt særlige situation skabt af COVID- 19 skal Borgmesterens Afdeling foreslå, at der ses bort herfra, samt at der tages samlet stilling til finansieringen af coronarelaterede mer- og mindreudgifter, når disse og finansieringen heraf er kendt – senest ifm. regnskab 2021. Borgmesterens Afdeling har herudover ingen bemærkninger til indstillingen.
 22-03-2021 Magistraten

Fremsendes til [adresse] med bemærkning, at Magistraten i mødet den 22. marts 2021 anbefaler, at byrådet tiltræder Magistratsafdelingen for Børn og Unges indstilling af 10. marts 2021.

Det belyses til byrådsbehandlingen, hvad en fuld tilbagebetaling for hele perioden, hvor der har været lukning, vil indebære.

Der blev stillet spørgsmål til værdien af en kontingentnedsættelse i august.

Der blev endvidere spurgt til sammenhænge med nationale tiltag, som ser ud til at være præget af en høj grad af detailstyring samt fokus på det fagfaglige og et krav om at indsatserne skal være gennemført inden sommerferien. Til forskel herfra lægger de kommunale initiativer vægt på både læring og udvikling, fællesskaber og sundhed og trivsel og forventes også at række ind i det kommende skoleår.

 24-03-2021 Aarhus Byråd

Tilbagesendes Magistratsafdelingen for Børn og Unge med bemærkning, at byrådet i sit møde den 24. marts 2021 har vedtaget Magistratens foranstående indstilling af 22. marts 2021.

Ændringsforslaget fra Venstres byrådsgruppe fremsendes til Magistratsafdelingen for Børn og Unge med henblik på udarbejdelse af indstilling. Sagen bedes tilbagesendt byrådet via Magistraten.

Venstres og Dansk Folkepartis byrådsgrupper henholdt sig til ændringsforslaget fra Venstres byrådsgruppe.